ddrg/super_eurlex huggingface dataset:
Réamhfhógra faoi chomhchruinniú

(Cás M.10585 – APMH INVEST / UNILABS)

Cás a d’fhéadfaí a chur faoin nós imeachta simplithe

(Téacs atá ábhartha maidir le LEE)

(2021/C 523/07)

APMH Invest A/S (“APMHI”, an Danmhairg), cuideachta atá faoi rialú A.P. Møller Holding A/S (“APMH”, an Danmhairg);

An 17 Nollaig 2021 fuair an Coimisiún fógra maidir le comhchruinniú atá beartaithe de bhun Airteagal 4 de Rialachán (CE) Uimh. 139/2004 ón gComhairle ( 1 )

i gcás APMHI: cuideachta infheistíochta atá gníomhach ar fud an domhain, cuideachta ag a bhfuil infheistíochtaí in Maersk Tankers, Maersk Product Tankers, A.P. Moller Capital, KK Wind Solutions Holding A/S, Faerch, Nissens Cooling Solutions, Maersk Drilling, Danske Bank A/S, mar aon le hinfheistíochtaí airgeadais eile in ioncam seasta agus in urrúis. Tá rialú ag APHM ar A.P. Møller-Mærsk freisin, cuideachta chomhtháite iompair agus lóistíochta atá i mbun gníomhaíochtaí ar fud an domhain.

3.

Tar éis réamhscrúdú a dhéanamh, is é cinneadh an Choimisiúin go bhféadfadh an t-idirbheart ar tugadh fógra ina leith a bheith faoi raon feidhme an Rialacháin um Chumaisc. Ach forchoimeádtar an cinneadh críochnaitheach maidir leis sin.

De bhun an Fhógra ón gCoimisiún maidir le nós imeachta simplithe i dtaca le cóireáil comhchruinnithe áirithe faoi Rialachán (CE) Uimh. 139/2004 ón gComhairle (2), ba cheart a thabhairt faoi deara go bhféadfaí an cás seo a chur faoin nós imeachta a leagtar amach san Fhógra.
Gan cur i gcoinne comhchruinniú ar tugadh fógra faoi

(Cás M.10416 – STELLANTIS / FIH / JV)

(Téacs atá ábhartha maidir le LEE)

(2021/C 523/03)

An 25 Deireadh Fómhair 2021, chinn an Coimisiún gan cur i gcoinne an chomhchruinnithe thuas ar tugadh fógra faoi agus a dhearbhú go bhfuil sé comhoiriúnach leis an margadh inmheánach. Tá an cinneadh sin bunaithe ar Airteagal 6(1)(b) de Rialachán (CE) Uimh. 139/2004 ón gComhairle (1). Is i mBéarla amháin atá an cinneadh ar fáil agus déanfar é a phoibliú ach a mbeidh aon rún gnó a d’fhéadfadh a bheith ann a bainte as. Beidh sé ar fáil:

— i roinn na gcumasc ar an suíomh gréasáin faoin “mBeartas iomaíochta” atá ag an gCoimisiún (http://ec.europa.eu/competition/mergers/cases/). Cuireann an suíomh gréasáin sin saoráidí éagsúla ar fáil chun cuidiú cinntí aonair cumaisc a aimsiú trí úsáid ainm na cuideachta, cásuimhreacha, dátaí agus earnálacha gníomhaíochta,

— i bhfoirm leictreonach ar shuíomh gréasáin EUR-Lex (http://eur-lex.europa.eu/homepage.html?locale=en) faoin uimhir dhoiciméid 32021M10416. Is é EUR-Lex an tairseach ar líne chuig dlí an Aontais Eorpaigh.

(1) IO L 24, 29.1.2004, lch. 1.
Is príomhghníomhaíocht de chuid na coireachta tromchúisí agus eagraithe san Aontas í an gháinneáil ar dhaoine agus beidh sí fós ina bagairt go ceann i bhfad. Cé gur chuidigh an Treoir Frithgháinneála (Treoir 2011/36/AE) le comhthuiscint an Aontais a chruthú chun gáinneáil ar dhaoine a chosc agus a chomhrac agus chun íospartaigh a chosaint, tá roinnt saincheisteanna fós ann, go háirithe:

·Tá borradh leanúnach faoin ngáinneáil ar dhaoine laistigh den Aontas d'ainneoin na n‑iarrachtaí an choir a chosc agus a bhrath, chomh maith le híospartaigh na gáinneála sin a shainaithint ag céim luath. Thairis sin, ní léiríonn bailiú sonraí agus faireachán treochtaí scála iomlán na gáinneála ar dhaoine san Aontas.

·Tá líon na n‑imscrúduithe, na n-ionchúiseamh agus na gciontuithe íseal, rud a fhágann go bhfuil gáinneálaithe saor ó phionós. Ní thugann an Treoir aghaidh ar roinnt ábhar imní móra, atá tagtha chun cinn agus ardaithe ó glacadh í, lena n‑áirítear cineálacha nua dúshaothraithe agus úsáid na teicneolaíochta chun an choir a éascú. D’fhéadfadh léirmhíniú na gcionta gáinneála agus léirmhíniú an dúshaothraithe a bheith éagsúil ó Bhallstát go chéile, rud a fhágann go mbíonn dúshláin ann maidir le comhar trasteorann agus an cion a chruthú. Thairis sin, ní thugtar daoine dlítheanacha chun cuntais ar bhealach leordhóthanach as gáinneáil ar dhaoine a dhéanamh, rud a chuireann le cultúr na saoirse ó phionós.

·Ní i gcónaí a fhaigheann íospartaigh leibhéal leordhóthanach cúnaimh, tacaíochta agus cosanta atá oiriúnaithe dá riachtanais shonracha. Na prionsabail maidir le neamh‑ionchúiseamh agus neamh‑phionósú na n‑íospartach as a rannpháirtíocht i ngníomhaíochtaí coiriúla, cearta íospartach chun cúitimh agus bearta cosanta íospartach, ní dhéantar iad a chur chun feidhme go comhsheasmhach sna Ballstáit. Níl na sásraí atreoraithe náisiúnta agus trasnáisiúnta atá ann cheana iomlán éifeachtach, rud a d’fhéadfadh bac a chur ar íospartaigh a shainaithint go luath agus iad a atreorú chuig cúnamh, tacaíocht agus cosaint.

·Tá an t‑éileamh a chothaíonn gáinneáil ar dhaoine fós ard san Aontas, éileamh a d’fhéadfadh a bheith ann toisc nach bhfuil coiriúlú úsáid na seirbhísí a thagann ó íospartaigh comhsheasmhach ar fud na mBallstát agus nach gcuirtear chun feidhme go forleathan cur chuige atá dírithe ar laghdú ar an éileamh.
Is í an fhadhb a dtugann an tionscnamh aghaidh uirthi ná nach leor an leagan reatha de Rialachán CLP chun daoine agus an comhshaol a chosaint ar ghuaiseacha intreacha ceimiceán áirithe atá ag gluaiseacht faoi shaoirse laistigh de mhargadh aonair an Aontais. Léirítear an fhadhb seo i dtrí réimse:

1.Ní dhéantar ceimiceáin ghuaiseacha a aithint agus a aicmiú go cuimsitheach. Tá sé sin fíor go háirithe maidir le ceimiceáin a bhfuil suaiteoir inchríneach ann a chuireann isteach ar airíonna marthanacha, bithcharnach agus tocsaineacha (‘PBT’), an-mharthanach agus an-bhithcharnach (‘vPvB’), marthanach, soghluaiste agus tocsaineach (‘PMT’), nó airíonna an-mharthanacha agus an-soghluaiste (‘vPvM’) ós rud é nach bhfuil aon dualgas ann faoi láthair airíonna den sórt sin a scrúdú agus a aicmiú go córasach.

2.Feidhmíonn Údaráis Inniúla na mBallstát agus an Ghníomhaireacht Eorpach Ceimiceán (‘ECHA’) ar theorainn a n‑acmhainní chun tograí a ullmhú (i gcás Údaráis Inniúla na mBallstát) agus Tuairimí (i gcás ECHA) maidir le haicmiú comhchuibhithe agus lipéadú comhchuibhithe substaintí. Mar thoradh air sin, níl na huirlisí is fearr acu chun bearta aonchineálacha maidir le bainistíocht riosca a chur i bhfeidhm maidir le gach ceimiceán guaiseach. Tá baol ann freisin go n‑ilroinnfí an margadh aonair agus go ndéanfaí páirc na himeartha a mhí-chothromú do chuideachtaí atá ag feidhmiú air.

3.Tá an chumarsáid maidir le guaiseacha ceimiceacha fo-optamach, rud a fhágann go bhfuil easpa eolais ar airíonna guaiseacha ceimiceán. Mar thoradh air sin, ní féidir le tomhaltóirí agus gnólachtaí a gcinntí ceannaigh a bhunú ar eolas láidir a chuireann ar a gcumas dóibh rioscaí comhshaoil agus sláinte a íoslaghdú, rud a fhágann go bhféadfadh tomhaltóirí, oibrithe agus an comhshaol a bheith faoi réir rioscaí nach bhfuil gá leo. Tá leibhéal ard de neamhchomhlíonadh ann maidir leis na hoibleagáidí CLP i gcomhthéacs na faisnéise ríomhthráchtála ar mheascáin ghuaiseacha a chuirtear isteach chuig lárionaid nimhe le haghaidh a bpráinnfhreagairt sláinte neamhleor i gcásanna áirithe.
Táirgeann an earnáil phoiblí ollmhéideanna sonraí (e.g. sonraí meitéareolaíocha, léarscáileanna digiteacha, staidreamh agus faisnéis dhlíthiúil) atá ina n‑acmhainn luachmhar le haghaidh an gheilleagair dhigitigh. Úsáidtear iad chun seirbhísí agus feidhmchláir sonraíbhunaithe a tháirgeadh, seirbhísí príobháideacha agus poiblí a sholáthar ar bhealach níos éifeachtúla, agus cinnteoireacht níos eolasaí a chumasú.

Is é an phríomhfhadhb atá ann nach bhfuil na sonraí sin – faisnéis ón earnáil phoiblí (PSI) – á n‑athúsáid, nó ar a laghad níl siad á n‑athúsáid a mhéid a d’fhágfadh go bhféadfaí a bpoitéinseal socheacnamaíoch a chomhlíonadh leo. Is é is cúis leis sin dhá thacar bacainní. Is é an chéad cheann atá ann bacainn ar rochtain ar an margadh ó chur i bhfeidhm muirear athúsáide. Is é an dara tacar bacainní atá ann idir‑inoibritheacht íseal (téarmaí ceadúnúcháin neamh‑chomhoiriúnacha agus caighdeánú sonraí teicniúil/séimeantach íseal) agus meaisín‑inléiteacht sonraí lag (lena n‑áirítear rochtain trí chomhéadain ríomhchláraithe feidhmchlár – APInna).

Baineann an fhadhb leis na sonraí earnála poiblí uile ach tá sí ar an leibhéal is géire le haghaidh tacair sonraí ardluacha (HVDanna) i sé réimse: sonraí cuideachta agus úinéireacht cuideachta, an réimse geospásúil, faire na cruinne agus an comhshaol, an réimse meitéareolaíoch, soghluaisteacht agus staidreamh. Tá éileamh mór ar na tacair sonraí sin, ach tá athúsáid níos ísle ná mar ba cheart de dheasca bacainní marthanacha. Imríonn an fhadhb tionchar ar na hathúsáideoirí uile: athúsáideoirí neamhthráchtála (eagraíochtaí neamhrialtasacha, taighdeoirí agus an pobal) agus tráchtála – gnólachtaí nuathionscanta den chuid is mó agus gnólachtaí beaga nach bhfuil na hacmhainní acu infheistiú roimh ré in éadáil ar shonraí.
Léiríonn torthaí an chomhairliúcháin phoiblí agus an chomhairliúcháin shonraigh le soláthraithe seirbhísí criptea-shócmhainní go meastar gurb é tionscnamh reachtach an rogha is fearr go ginearálta. Chuir formhór na mBallstát in iúl freisin go dtacaíonn siad leis an rogha thosaíochta.

Tá coinne leis go mbeidh buntáistí eacnamaíocha díreacha suntasacha ag baint leis an tionscnamh. Beidh tionchar dearfach aige ar bhailiú cánach, agus meastar go dtiocfaidh EUR 1.7 billiún d’ioncam cánach breise ó idirbhearta criptea-shócmhainní. D’fhéadfadh an t-ioncam sin a bheith ina fhoinse chun beartais eacnamaíocha agus shóisialta na mBallstát a chistiú. Tá coinne leis go rannchuideoidh an tionscnamh le gnéithe cothroime agus le muinín mhéadaithe i gcórais chánach trí ualach a roinnt go cothrom idir cáiníocóirí.
Dúirt an t‑Uachtarán von der Leyen ina haitheasc ar Staid an Aontais in 2020 ‘Más tuismitheoir i dtír amháin thú, is tuismitheoir i ngach tír atá ionat.’ Leis an ráiteas sin rinne an t‑Uachtarán tagairt don ghá lena áirithiú go dtugtar aitheantas don tuismíocht i mBallstát amháin i ngach aon Bhallstát eile.

Cuireadh in iúl don Choimisiún trí ghearáin ó shaoránaigh, trí achainíocha chuig Parlaimint na hEorpa agus trí imeachtaí breithiúnacha go bhféadfadh deacrachtaí a bheith ag teaghlaigh ó thaobh tuismíocht a leanaí a aithint i gcásanna trasteorann laistigh den Aontas.

Is iad na cúiseanna atá leis na fadhbanna maidir le haithint tuismíochta: (i) rialacha éagsúla na mBallstát maidir le tuismíocht a bhunú i gcásanna intíre (rialacha substainteacha) agus i gcásanna trasteorann (rialacha dlí is infheidhme); (ii) rialacha éagsúla na mBallstát maidir le haitheantas do thuismitheoirí atá bunaithe ar an gcoigríoch; agus (iii) easpa rialacha maidir le haitheantas a thabhairt do thuismíocht in ionstraimí dlí an Aontais Eorpaigh atá ann cheana agus ar an leibhéal idirnáisiúnta.

Le cásdlí Chúirt Bhreithiúnais an Aontais (CBAE) ceanglaítear ar Bhallstáit aitheantas a thabhairt don tuismíocht atá bunaithe i mBallstát eile chun críocha na gceart a dhíorthaítear ó dhlí an Aontais, go háirithe na cearta atá ag leanbh faoi dhlí an Aontais maidir le saorghluaiseacht, lena n‑áirítear Treoir 2004/38/CE. Mar sin féin, faoi chásdlí an CBAE, níl aon oibleagáid ar na Ballstáit faoi láthair tuismíocht linbh a aithint chun críocha eile.. Féadann an neamh‑aitheantas tuismíochta sin iarmhairtí diúltacha suntasacha a chruthú do leanaí i gcásanna‑teorann.

Cuireann neamhaitheantas den sórt sin isteach ar chearta bunúsacha leanaí, go háirithe chun féiniúlachta, chun neamh‑idirdhealaithe agus chun meas a thabhairt don saol príobháideach agus do shaol an teaghlaigh. Féadfar na cearta a dhíorthaíonn leanaí ón tuismíocht de réir an dlí náisiúnta a dhiúltú. Mar shampla, d’fhéadfadh go gcaillfidh leanaí, maidir le duine dá dtuismitheoirí, a gceart chun cothabhála, comharbais nó coimeádta, nó an ceart chun ceachtar dá dtuismitheoirí a bheith ag gníomhú mar ionadaí dlíthiúil dóibh i mBallstát eile in ábhair amhail scolaíocht, cóireálacha leighis, cuntas bainc a oscailt nó bainistíocht a gcuid maoine.

Uaireanta spreagann neamh‑aitheantas tuismíochta teaghlaigh dul chun dlí chun tuismíocht a linbh a aithint i mBallstát eile. Mar sin féin, tá costais shuntasacha, am agus ualach i gceist leis na himeachtaí sin agus bíonn torthaí éiginnte orthu. Ina theannta sin, bíonn tionchar diúltach ag neamhaitheantas na tuismíochta ar leas leanaí agus a dteaghlach. I ndeireadh na dála, mar gheall ar an easpa aitheantais do thuismitheoirí is féidir go ndíspreagfaí teaghlaigh ó fheidhmiú a gcirt saorghluaiseachta ar eagla nach dtabharfaí aitheantas do thuismíocht a linbh i mBallstát eile chun gach críoch.
Is féidir na cuspóirí a bhaint amach trí mheascán de roghanna beartais éagsúla i dtrí réimse ar leith.

-Tuairisciú CBL: is iad seo a leanas na roghanna: (1) CTD de chuid an Aontais a mholadh; (2) iarraidh ar ghnólachtaí sonraí idirbhirt a thaifeadadh i bhformáid (i bhformáidí) réamhchinntithe; (3) CTD a thabhairt isteach ar leibhéal an Aontais; agus (4) CTD a thabhairt isteach ar leibhéal an Aontais agus ar an leibhéal intíre araon.

-Cóireáil CBL an gheilleagair ardán: is iad seo a leanas na roghanna: (1) soiléiriú dlíthiúil ar chineál na seirbhísí a sholáthraítear agus stádas an tsoláthróra, in éineacht le cuíchóiriú na n‑oibleagáidí taifead a choimeád; (2) foráil ‘soláthróir measta’ a thabhairt isteach, nuair a bhailíonn an t‑ardán an CBL ar an soláthar le haghaidh (i) seirbhísí áirithe lóistín agus iompair, (ii) gach aon seirbhís lóistín agus iompair nó (ii) gach aon seirbhís a sholáthraítear trí ardáin.

-Clárúchán CBL: baineann na roghanna le trádáil laistigh den Aontas (an t‑ionad ilfhreastail nó OSS) agus coinsíneachtaí ar luach íseal a allmhairiú (an t‑ionad ilfhreastail allmhairiúcháin nó IOSS):

oÁirítear seo a leanas leis na roghanna OSS: (1) mion‑síneadh OSS a chumhdaíonn gach soláthar earraí Gnólacht le Tomhaltóir intíre; (2) síneadh OSS níos leithne a chumhdaíonn gach soláthar earraí Gnólacht le Tomhaltóir intíre agus an t‑aistriú trasteorann d’earraí (dílse); agus (3) an tabhairt isteach de tháille aistrithe le haghaidh soláthairtí gnólacht le gnólacht ó dhaoine neamh‑bhunaithe;

oÁirítear seo a leanas leis na roghanna IOSS: (1) an IOSS a dhéanamh éigeantach le haghaidh a) soláthróirí measta, b) daoine inchánacha a dhíolann isteach go dtí an tAontas ó chian thar theorainn áirithe, nó c) daoine inchánacha a dhíolann isteach go dtí an tAontas ó chian gan teorainn; agus (2) an tairseach EUR 150 leis an IOSS a úsáid a bhaint.

Cion is go ligtear leis an líon iomlán roghanna sna trí fhadhb‑réimse na céadta comhcheangal féideartha, measadh cúig chur chuige leanúnacha (status quo, íostach, measartha, breisithe agus uasta) a mhéadaíonn déine idirghabháil an Aontais diaidh ar ndiaidh.

Tá an cur chuige breisithe (a chuireann tabhairt isteach na CTDanna ar leibhéal an Aontais Eorpaigh, foráil soláthróra mheasta le haghaidh gach earnáil lóistín agus iompair agus comhcheangal síneadh OSS níos leithne, táille aistrithe agus IOSS éifeachtach le chéile) níos cothroime i dtéarmaí éifeachtachta, comhréireachta agus coimhdeachta, cé go bhfuil an éifeachtúlacht is fearr ag an gcur chuige uasta (lena n‑áirítear CTDanna intíre, gach aon seirbhís a sholáthraítear trí ardáin agus baint an tairsí IOSS EUR 150 ar a bharr sin).
Rinneadh ailíniú páirteach ar dhlíthe na mBallstát lena bhforáiltear do chosaint dearaidh ar an leibhéal intíre le Treoir 98/71/CE maidir le Dearadh . In 2003 bunaíodh cosaint aonadach le Rialachán (CE) Uimh. 6/2002 maidir le Dearadh Comhphobail le haghaidh dearaí mar chomhlánú leis na córais náisiúnta, (i.e. agus héifeacht chomhionann léi ar fud an Aontais). Cé go gcláraíonn oifigí náisiúnta maoine intleachtúla (IP) na mBallstát na dearaí náisiúnta, is í Oifig Maoine Intleachtúla an Aontais Eorpaigh (EUIPO) a chláraíonn agus a riarann dearaí Comhphobail (RCDanna). Dá bhrí sin, ag brath ar scála críochach na gníomhaíochta eacnamaíche, is féidir le gnóthais agus dearthóirí ceart deartha atá cláraithe ar bhonn náisiúnta nó Comhphobail a roghnú nó is féidir leo cur isteach ar chosaint chomhthreomhar laistigh den chríoch chéanna agus í a chothabháil trí bhíthin na gcóras náisiúnta agus Comhphobail araon. Is ionann ‘Comhphobal’ sa chiall seo agus ‘AE’.

Is í cosaint an mhargaidh iardhíola le haghaidh páirteanna spártha infheicthe an phríomh‑shaincheist atá fós gan réiteach. Ceadaíonn 12 Bhallstát saoriomaíocht san earnáil sin, ach coinníonn na Ballstáit eile monaplacht na monaróirí, d’ainneoin spreagadh chun an margadh a oscailt a bheith leabaithe sa Treoir maidir le Dearadh.

Is beag athrú a rinneadh ar reachtaíocht an Aontais maidir le cosaint dearaidh ó glacadh í. Thángthas ar an gconclúid i meastóireacht a rinneadh ar an reachtaíocht sin ( SWD (2020) 264 final ) go n‑oibríonn an córas cosanta dearaidh san Aontas go maith tríd is tríd ach go bhfuil easnaimh áirithe ann ar gá aghaidh a thabhairt orthu ionas go mbeidh sé oiriúnach dá chuspóir sa ré dhigiteach, go mbeidh rochtain níos fearr ag gnólachtaí, FBManna (fiontair bheaga agus mheánmhéide) agus dearthóirí aonair air agus go mbeidh sé níos éifeachtúla lena n‑aghaidh.

D’fhógair an Coimisiún, dá bhrí sin (i dteachtaireacht uaidh in 2020 ) go ndéanfaidh sé athbhreithniú ar reachtaíocht an Aontais maidir le cosaint dearaidh. Thacaigh Parlaimint na hEorpa agus an Chomhairle leis an athbhreithniú sin.

Is é is aidhm don athbhreithniú sin aghaidh a thabhairt ar dhá fhadhb phríomha go háirithe:

1. An suaitheadh i dtrádáil laistigh den Aontas agus na bacainní ar an iomaíocht i ndáil le páirteanna spártha deisiúcháin i roinnt de na Ballstáit, arb iad an fhadhb is tábhachtaí.

2. An lagmhisneach a bhíonn ar ghnólachtaí, go háirithe FBManna agus dearthóirí aonair i ndáil le cosaint dearaidh chláraithe a lorg ar leibhéal an Aontais nó ar an leibhéal náisiúnta i ngeall ar na nósanna imeachta atá as dáta go páirteach agus na táillí fo‑optamacha nach mór a íoc as an RCD, chomh maith leis na rialacha éagsúla ar an leibhéal náisiúnta nach bhfuil i gcomhréir fós le rialacha an chórais RCD.
D’ainneoin an dul chun cinn maidir le hastaíochtaí díobhálacha trí thástáil ar Astaíochtaí Fíorthiomána (RDE) a thabhairt isteach in 2017, sainaithníodh trí phríomhfhadhb sa mheastóireacht ar chaighdeáin astaíochtaí Euro 6/VI le haghaidh gluaisteán/veaineanna agus leoraithe/busanna faoi seach, a léiríonn nach rannchuidíonn na caighdeáin atá ann faoi láthair go leordhóthanach le laghdú astaíochtaí truailleán ó iompar ar bhóthar san Aontas Eorpach: (1) Tá na caighdeáin astaíochtaí gluaisteán róchasta. (2) Tá na teorainneacha astaíochtaí truailleán atá i bhfeidhm faoi láthair imithe i léig agus tá go leor truailleán díobhálach fós gan rialáil agus tá laghduithe breise ar astaíochtaí ina bhféidearthacht leis na teicneolaíochtaí atá ann faoi láthair. (3) Níl rialú leordhóthanach ar fhíorastaíochtaí gluaisteáin thar shaolré na feithicle (e.g. ní éilítear in Euro 6 ach marthanacht 5 bliana, cé gurb ionann meánaois gluaisteán ar bhóithre an Aontais agus 10.8 bliain). D’ainneoin spriocanna 100 % CO2 le haghaidh gluaisteán agus veaineanna faoi 2035, lena méadófar cion na bhfeithiclí tromshaothair le hastaíochtaí nialasacha agus astaíochtaí ísle agus na bhfeithiclí nua Euro 6d/VI E atá ag teacht isteach sa mhargadh, ní féidir leibhéal íseal truaillithe a shroicheadh le haghaidh astaíochtaí truailleán ó iompar ar bhóthar, ná le haghaidh truailleáin thraidisiúnta amhail NOx, ná cáithníní sceithphíopa ná meatáin ná le haghaidh cinn nua amhail ocsaíd nítriúil nó cáithníní nach cáithníní sceithphíopa iad ó choscáin agus boinn a bheith ann gan beann ar an inneall.

Le caighdeáin astaíochtaí Euro 6/VI le haghaidh gluaisteán/veaineanna agus leoraithe/busanna, tá reachtaíocht Aontais atá go hiomlán comhchuibhithe i bhfeidhm cheana féin. Ní dóchúil go mbeidh gníomhaíocht ar leibhéal náisiúnta nó idirnáisiúnta ina cúis le torthaí barrfheabhsaithe mar gheall go bhfuil cineál trasteorann ag truailliú aeir agus iompar ar bhóthar. Gan gníomhaíocht chomhchoiteann ar leibhéal an Aontais Eorpaigh, d’fhéadfadh Ballstáit iliomad rialacha de leibhéil dhifriúla déine a ghlacadh. Mar thoradh air sin, dhéanfaí ilroinnt ar an margadh agus dhéanfaí díobháil d’fheidhmiú an mhargaidh aonair. Dá bhrí sin tá údar iomlán le gníomhaíocht an Aontais chun aghaidh a thabhairt ar fhadhb astaíochtaí truailleán iomarcacha ó iompar ar bhóthar.

Léiríodh sa chomhairliúchán poiblí go ginearálta go bhfuil sé níos dóchúla go dtacóidh páirtithe leasmhara tionscail leis an mbonnlíne, i.e. an cás "gan aon athrú beartais" ag glacadh leis go bhfuil feidhm go fóill a Euro 6/VI; nó rogha beartais 1 le huaillmhian ghlas íseal. Go háirithe, léirigh siad imní maidir le cumas teicneolaíochta chun astaíochtaí a laghdú, go háirithe i rogha 2b. Léirigh Ballstáit agus ionadaithe sochaí shibhialta agus saoránaigh, os a choinne sin, níos mó tacaíochta do ghníomhaíochtaí sna roghanna beartais 2 agus 3 ina bhfuil uaillmhian ghlas agus dhigiteach idir meánach agus ard.
Tá coinne leis go gcomhchuibheofar leis an tionscnamh seo, na rialacha náisiúnta maidir le húdaruithe allmhairiúcháin agus onnmhairiúcháin le haghaidh airm thine, a gcomhpháirteanna bunriachtanacha, agus armlóin in idirbhearta sibhialtacha, chun an t-ualach riaracháin ar oibreoirí eacnamaíocha a laghdú. Thairis sin, tá coinne leis go neartófar na húdaráis inniúla leis an tionscnamh seo ó thaobh smuigleáil agus atreorú arm tine a chosc agus a chomhrac. Tá sé d’aidhm ag an tionscnamh seo trí chuspóir shonracha a bhaint amach:

·Feabhas a chur ar bhailiú sonraí córasach faoi ghluaiseachtaí idirnáisiúnta arm tine, mar aon le sonraí faoi ghabhálacha.

·Rialuithe agus measúnuithe riosca comhordaithe a chumasú. Is éard atá i gceist leis sin, inrianaitheacht arm tine a áirithiú ar an gcéad dul síos trí fheabhas a chur ar an malartú faisnéise agus ar an gcomhar idir na húdaráis chustaim agus na húdaráis cheadúnúcháin

·Cothrom iomaíochta a áirithiú agus an t-ualach riaracháin ar oibreoirí eacnamaíocha agus úsáideoirí arm tine a laghdú trí phróisis agus sásraí rialaithe aontaithe a chruthú
Chuideodh an rogha thosaíochta le cothrom iomaíochta a bhaint amach ó thaobh iomaíochais de tríd an éagothroime idir gnólachtaí atá ag brath ar shamhail na féinfhostaíochta aonair agus iad siúd atá ag brath ar an tsamhail fostaíochta sin a chur i gceart. Mar sin féin, bíonn FBManna ag brath níos mó ar dhaoine féinfhostaithe aonair ná mar a bhraitheann gnólachtaí eile sa gheilleagar as líne agus, dá bhrí sin, féadfaidh an méadú ar a gcostais difear níos mó a dhéanamh do na fiontair sin ná mar a dhéantar do ghnólachtaí níos mó. Ach leis an rogha thosaíochta, tugtar aghaidh ar an riosca go mbeidh ualach neamhréireach ar FBManna ,agus seachnaítear é.

Trí choinníollacha pá agus oibre níos fearr a bhunú, d’fhéadfadh méadú teacht ar tháirgiúlacht daoine féinfhostaithe aonair, rud a chothódh fás táirgiúlachta foriomlán na ngnólachtaí. Meastar nach mbeidh aon éifeacht shuntasach ar an margadh inmheánach ná ar an iomaíochas. Is fánach an fhéidearthacht go mbeidh tionchar ar an iomaíochas idirnáisiúnta. Cé go bhféadfadh, de bharr an mhéadaithe ar chostas ‘saothair’ daoine féinfhostaithe aonair san Aontas Eorpach, gníomhaíochtaí áirithe a bheith níos tarraingtí lasmuigh den Aontas, ní bheadh sé sin ábhartha ach amháin do ghníomhaíochtaí a dhéantar go hiomlán ar líne agus is ann cheana d’athlonnú oibre chuig tíortha lasmuigh den Aontas.